ธปท.เผยทุนสำรองใกล้แตะ2แสนล้านดอลลาร์
ธปท.เผยทุนสำรองแตระระดับ 1.792 แสนล้านเหรียญสหรัฐ สัปดาห์เดียวพุ่งพรวด 3,200 ล้านเหรียญสหรัฐ&nbsp; รวมกับฐานะซื้อเงินตราต่างประเทศล่วงหน้าทุนสำรองทางการแตะ 1.969 แสนล้านเหรียญสหรัฐ
4 มี.ค. 2554

ธปท.เผยทุนสำรองแตระระดับ 1.792 แสนล้านเหรียญสหรัฐ สัปดาห์เดียวพุ่งพรวด 3,200 ล้านเหรียญสหรัฐ  รวมกับฐานะซื้อเงินตราต่างประเทศล่วงหน้าทุนสำรองทางการแตะ 1.969 แสนล้านเหรียญสหรัฐ
ธนาคารแห่งประเทศไทย(ธปท.)รายงานฐานะทุนสำรองระว่างประเทศ ณ วันที่ 25 ก.พ.ปีนี้อยู่ที่ระดับ 1.792 แสนล้านเหรียญสหรัฐ หรือประมาณ 5.49 ล้านล้านบาท เพิ่มขึ้น 3,200 ล้านเหรียญสหรัฐ หรือประมาณ 9.6 หมื่นล้านบาทจากสัปดาห์ก่อนหน้าที่ระดับ 1.760 แสนล้านเหรียญสหรัฐ หรือประมาณ 5.39 ล้านล้านบาท ด้านฐานะสุทธิสัญญาการซื้อขายเงินตราต่างประเทศแลกกับเงินบาทล่วงหน้า(Forward)อยู่ที่ระดับ 1.77 หมื่นล้านเหรียญสหรัฐ ลดลง 1,600 ล้านเหรียญสหรัฐ จากสัปดาห์ก่อนหน้าอยู่ที่ระดับ 1.93 หมื่นล้านเหรียญสหรัฐ  ส่งผลให้ขณะนี้ประเทศไทยมีทุนสำรองทั้งสิ้น 1.969 แสนล้านเหรียญสหรัฐ 
สำหรับฐานเงินหรือเงินสดหมุนเวียนในมือประชาชนและเงินฝากของสถาบันการเงินที่ธปท.อยู่ที่ระดับ 1.216 ล้านล้านบาท เพิ่มขึ้น 1.97 หมื่นล้านบาท จากสัปดาห์ก่อนหน้าที่ระดับ 1.196 ล้านล้านบาท โดยปริมาณเงินเพิ่มขึ้นตามความต้องการใช้จ่ายที่สูงขึ้น และการฟื้นตัวของเศรษฐกิจที่ต่อเนื่อง